Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/009 NL/Gelderland Construction 41, Alankomaat) /* COM/2012/0395 final - 2012/ () */





PERUSTELUT Talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[1] 28 kohdan mukaisesti Euroopan globalisaatiorahastosta (EGR) voidaan ottaa joustomekanismin avulla käyttöön vuosittain enintään 500 miljoonaa euroa ylittämällä rahoituskehyksen asianomaisten otsakkeiden enimmäismäärät. Rahastosta myönnettävään rahoitustukeen sovellettavista säännöistä säädetään Euroopan globalisaatiorahaston perustamisesta 20. joulukuuta 2006 annetussa Euroopan parlamentin ja neuvoston asetuksessa (EY) N:o 1927/2006[2]. Alankomaat toimitti 15. joulukuuta 2011 EGR:n rahoitustukea koskevan hakemuksen ”EGF/2011/009 NL/Gelderland Construction 41”. Hakemus koskee työntekijävähennyksiä, jotka on toteutettu Alankomaiden NUTS II -alueella Gelderlandissa (NL22), NACE Rev. 2:n kaksinumerotason 41 (talonrakentaminen)[3] piirissä toimivissa 54 yrityksessä. Tutkittuaan hakemuksen perusteellisesti komissio on tullut asetuksen (EY) N:o 1927/2006 10 artiklan mukaisesti siihen tulokseen, että asetuksessa säädetyt edellytykset rahoitustuen saamiseksi täyttyvät. HAKEMUKSEN TIIVISTELMÄ JA ANALYYSI Keskeiset tiedot: || EGR-viitenumero || EGF/2011/009 Jäsenvaltio || Alankomaat 2 artikla || b) Asianomaiset yritykset || 54 NUTS II -alue || Gelderland (NL22) NACE Rev. 2:n kaksinumerotaso || 41 (talonrakentaminen) Viiteajanjakso || 1.2.2011–1.11.2011 Yksilöllisten palvelujen tarjoamisen aloittamispäivä || 1.1.2012 Hakemuksen päivämäärä || 15.12.2011 Työntekijävähennykset viiteajanjaksolla || 516 Toimenpiteisiin osallistuvien vähennettyjen työntekijöiden määrä || 435 Yksilöllisten palvelujen kustannukset euroina || 4 281 000 EGR:n täytäntöönpanokustannukset euroina[4] || 178 375 EGR:n täytäntöönpanokustannukset prosentteina || 4,0 Kokonaisbudjetti euroina || 4 459 375 EGR:n tuki euroina (65 %) || 2 898 594 1. Hakemus esitettiin komissiolle 15. joulukuuta 2011, ja sitä täydennettiin lisätiedoin 11. kesäkuuta 2012 asti. 2. Hakemus täyttää asetuksen (EY) N:o 1927/2006 2 artiklan b alakohdassa esitetyt EGR:n rahoitustuen myöntämisen edellytykset, ja se tehtiin saman asetuksen 5 artiklassa säädetyssä kymmenen viikon määräajassa. Yhteys työntekijävähennysten ja globalisaatiosta johtuvien maailmankaupan huomattavien rakenteellisten muutosten tai maailmanlaajuisen rahoitus- ja talouskriisin välillä 3. Työntekijöiden vähentämisen ja maailmanlaajuisen rahoitus- ja talouskriisin välisen yhteyden osoittamiseksi Alankomaat väittää, että rakennusalaan on kohdistunut vakavia vaikutuksia kriisin vuoksi sekä Alankomaissa että koko Euroopan unionissa. Rakennusalalle ja yksityishenkilöille suunnattu lainananto on vähentynyt rajusti, rakennusmateriaalien hinnat ovat kohonneet ja samalla uusien asuntojen kysyntä on hiljentynyt kuluttajien heikkenevän luottamuksen ja rahanpuutteen vuoksi. 4. Komissio totesi tiedonannossaan Euroopan talouden elvytyssuunnitelma, että kysyntä EU:n rakennusteollisuudessa on romahtanut kriisin seurauksena. Käytettävissä olevat tiedot vahvistavat rakennusalan huomattavan taantuman: alan tuotanto väheni EU-27-alueella kahdeksan perättäisen neljänneksen ajan (Q1/2009–Q4/2010) verrattuna samaan ajanjaksoon edellisenä vuonna lähinnä sen vuoksi, että yksityiset investoinnit asuntoalalla vähenivät. 5. Alankomaiden rakennusteollisuuden tuotannossa tapahtui jyrkkä 12,9 prosentin lasku vuodesta 2008 vuoteen 2010. Vaikka vuoden 2011 ensimmäisellä neljänneksellä oli nähtävissä 9,3 prosentin elpyminen, suuntaus heikkeni vuoden 2011 toisella ja kolmannella neljänneksellä ja ennusteet vuodelle 2012 eivät olleet positiivisia. Vuoden 2011 kolmannen neljänneksen talouskasvu verrattuna saman ajankohdan talouskasvuun vuonna 2010 heikkeni Gelderlandissa enemmän kuin muualla Alankomaissa (0,6 prosenttia Gelderlandissa ja 1,1 prosenttia koko Alankomaissa). Monet talouden tunnusluvut (liikevaihto, työllisyys, investoinnit) olivat vuonna 2010 positiivisia, mutta muuttuivat negatiivisiksi vuonna 2011. Asuntojen hintataso laski vuonna 2011 yhä 3,6 prosenttia vuoteen 2010 verrattuna ja saavutti vuoden 2005 hintatason, mikä vaikutti rakennusalaan negatiivisesti. 6. Talous- ja rahoituskriisi johti leikkauksiin, joilla pienennettiin valtion budjettialijäämää. Julkisten menojen leikkaamisella oli suora negatiivinen vaikutus infrastruktuuri- ja asuntoinvestointeihin. Valtion menojen leikkaukset pakottavat myös aluehallinnon vähentämään menojaan. Gelderlandin läänin on vuodesta 2011 alkaen vähennettävä menojaan 58 miljoonalla eurolla vuodessa. Koska rakennusala on erittäin riippuvainen alueellisista kotimarkkinoista, julkisten menojen ja ohjelmien leikkaukset saattavat rakennusalan erityisen heikkoon asemaan. Budjettileikkauksilla on jatkossakin negatiivisia vaikutuksia alan työllisyyteen. 7. Lisäksi uusien asuntojen markkinat supistuvat, koska asuntoalan yritykset ja kunnat vähentävät investointejaan. Lisäksi konkurssien määrä on kasvanut vuoden 2011 kolmannella neljänneksellä. Työntekijävähennysten määrän ja 2 artiklan b alakohdan mukaisten kriteerien täyttymisen osoittaminen 8. Alankomaiden hakemus perustuu asetuksen (EY) N:o 1927/2006 2 artiklan b alakohdan toimintakriteeriin, joka edellyttää vähintään 500 työntekijän vähentämistä tilastollisen toimialaluokituksen NACE Rev. 2:n saman kaksinumerotason piirissä toimivissa yrityksissä yhdeksän kuukauden aikana jäsenvaltion jollakin NUTS II -tason alueella tai kahdella vierekkäisellä alueella. 9. Hakemuksessa todetaan, että 54:ssä NACE Rev 2:n kaksinumerotasolla 41 (talonrakentaminen) toimivassa yrityksessä NUTS II -alueella Gelderland (NL22) vähennettiin 516 työntekijää yhdeksän kuukauden viiteajanjakson aikana eli 1. helmikuuta 2011 – 1. marraskuuta 2011. Nämä vähennetyt työpaikat on laskettu asetuksen (EY) N:o 1927/2006 2 artiklan toisen kohdan toisen luetelmakohdan säännösten mukaisesti. Selvitys työntekijävähennysten ennakoimattomasta luonteesta 10. Alankomaiden viranomaisten mukaan rahoitus- ja talouskriisiä ja sen vaikutuksia sektoriin ei olisi voitu ennakoida. Alankomaiden rakennusala oli ennen kriisiä tuottoisa. Sekä asuntoja että muita rakennuksia rakentavien yritysten liikevaihto on jatkuvasti laskenut vuoden 2009 ensimmäiseltä neljännekseltä lähtien, jolloin se oli lähes 20 prosenttia vuoden 2008 ennätyslukujen alapuolella. Vuoden 2010 ensimmäisen neljänneksen jälkeen talouskriisin seuraukset ovat tuntuneet myös maa- ja vesirakentamisessa. Tällä alalla toimivien yritysten liikevaihto laski vuodesta 2009 vuoteen 2010 yli seitsemän prosenttia, vaikka valtio aikaisti suunniteltuja infrastruktuurihankkeita. Vuonna 2009 nämä toimenpiteet vaikuttivat vielä positiivisesti liikevaihtoon. Tiedot työntekijävähennyksiä tekevistä yrityksistä ja tuen kohteena olevista työntekijöistä 11. Hakemus koskee 54 yrityksessä vähennettyjä 516:ta työntekijää. Alankomaat arvioi, että ainoastaan 435 henkilölle tarjotaan avustusta. Muiden työntekijöiden odotetaan löytävän työpaikan itsenäisesti tai siirtyvän eläkkeelle. Työntekijävähennykset tehtiin seuraavissa yrityksissä: Yritykset ja työntekijävähennysten lukumäärä Aannemersbedrijf Kranen BV || 2 || Dijkman Bouw B.V. || 5 Aannemersbedrijf Kruisselbrink BV || 5 || EMHA B.V. || 6 Aannemersbedrijf Volman || 6 || Engelaer v.o.f. || 1 Aannemersbedrijf W. Kosters B.V. || 8 || Gebr. Heuting & zn B.V. || 1 Aannemersbedrijf Wibo Lochem BV || 40 || GML Gelders Metsel- en Lijmbedrijf BV || 8 aanneminsgbedrijf Berendsen- van Geemen BV || 1 || Hermsen Bouw & Timmerwerken B.V. || 3 Aannemingsmaatschappij Van Gelder BV || 13 || Hiddink Grondwerken transport B.V. || 12 Ad Hofmans Hedel B.V. || 1 || Joosten Bouwservice B.V. || 5 B&V Geveltechniek b.v. || 1 || KBZ BV (Keijzer Betonwerken Zutphen BV) || 22 Borreman Bouw BV || 6 || Klaassen Bouwmaatschappij Arnhem B.V. || 1 Borst Aannemersbedrijf BV || 7 || Kroeze Betonbouw BV || 9 Bouw Service Ermelo BV || 42 || Kroeze Geodesie BV || 2 Bouwbedrijf Bolster BV || 6 || La Paloma || 1 Bouwbedrijf Folmer de Vries BV || 1 || Lenting Bouw V.O.F. || 2 Bouwbedrijf Heimensen BV || 8 || Metselbedrijf Asselman BV || 18 Bouwbedrijf Jansen-Bolk BV || 8 || Metselbedrijf W. Renden || 6 Bouwbedrijf Kiezenbrink BV || 4 || P.B. Huberts Aanneming- en Wegenbouw- || 45 Bouwbedrijf Kuiperij BV || 16 || Scholten Gevelrenovatie BV || 13 Bouwbedrijf Rusbo BV || 4 || Scholten Metsel- en Stelwerken BV || 35 Bouwmij Te Brake B.V. || 6 || Schutten Bouw B.V. || 1 Bouw's Staalbouw B.V. || 10 || T.S. Alround Services BV || 1 Burgers van der Wal || 3 || Van den Boom Bouwbedrijf BV || 8 Claes B.V. || 1 || Veerdonk en Mulder Bouwbedrijf || 2 D & G Timmerfabriek BV || 10 || Verboon Bouwbedrijf B.V. || 1 D & M Bouw VOF || 8 || Voegersbedrijf Scholten BV || 15 Daams H.T. || 3 || Weijers Eikhout Vestiging Groesbeek BV || 66 De Boer Montagetechnieken || 1 || Welling Bouw Didam B.V. || 6 Yritysten kokonaismäärä: || 54 || Työntekijävähennysten kokonaismäärä: || 516 12. Tuen kohteena olevat työntekijät voidaan jaotella seuraavasti: Ryhmä || Lukumäärä || Prosenttiosuus Miehiä || 420 || 96,55 Naisia || 15 || 3,45 EU:n kansalaisia || 435 || 100,00 Muun kuin EU-valtion kansalaisia || 0 || 0 15–24-vuotiaita || 25 || 5,75 25–54-vuotiaita || 290 || 66,67 55–64-vuotiaita || 120 || 27,59 Yli 64-vuotiaita || 0 || 0 13. Yhdelläkään työntekijällä ei ole pitkäkestoista terveysongelmaa tai vammaa. 14. Ammattiryhmien mukainen jaottelu on seuraava: Ryhmä || Lukumäärä || Prosenttiosuus Johtajat || 2 || 0,46 Erityisasiantuntijat || 50 || 11,49 Asiantuntijat || 55 || 12,64 Avustavat toimihenkilöt || 35 || 8,05 Palvelu- ja myyntityöntekijät || 10 || 2,30 Muut työntekijät || 283 || 65,06 15. Alankomaat on asetuksen (EY) N:o 1927/2006 7 artiklan mukaisesti vahvistanut, että miesten ja naisten välisen tasa-arvon sekä syrjimättömyyden politiikkaa on sovellettu ja sovelletaan jatkossa EGR:n tuen toteuttamisen eri vaiheissa ja etenkin haettaessa siitä tukea. Asianomaisen alueen ja sen viranomaisten ja sidosryhmien kuvaus 16. Gelderland on Alankomaiden suurin lääni, jonka asukasluku on noin 2 miljoonaa asukasta. Alueen väestö on hyvinkoulutettua, ja alueella on 146 000 yritystä. Alueella on suhteellisen paljon rakennusalan työpaikkoja (vuonna 2011 noin 60 000) verrattuna kemianteollisuuteen (9 000), elintarviketeollisuuteen (15 000) ja metalli- ja sähköteollisuuteen (40 300). 17. Keskeiset viranomaiset ovat sosiaali- ja työministeriö, rakennusalalla toimiva koulutusorganisaatio Opleidingsbedrijf Doetinchem, Gelderlandin lääninhallitus, alueen työvoimatoimisto UWVwerkbedrijf, joka auttaa työnhakijoita löytämään uutta työtä, sekä Platform Arbeidsmarkt Onderwijs, jossa kaikki oppilaitokset ovat edustettuina. Muita asianomaisia sidosryhmiä ovat: alueen rakennusalan työnantajia edustava liitto Bouwend Nederland regio oost, alueen rakennusalan ammattiyhdistyksiä edustava liitto FNV Bouw regio oost, rakennusalan kristillisten ammattijärjestöjen edustaja CNV Vakmensen sekä rakennusalan muita ammattikoulutuskeskuksia edustava OBD opleidingen. Työntekijävähennysten odotettu vaikutus paikalliseen, alueelliseen tai koko maan työllisyyteen 18. Alankomaiden viranomaisten mukaan työntekijävähennykset tuntuivat voimakkaasti, koska rakennusala on Gelderlandissa merkittävä työnantaja. Vuonna 2011 Gelderlandin työttömyysaste oli 5,9 prosenttia, joka oli hieman Alankomaiden keskiarvoa korkeampi. Vuonna 2010 Gelderlandin kaikista työpaikoista 6,5 prosenttia oli rakennusalan työpaikkoja. Vuonna 2010 rakennusalalta hävisi 4 100 työpaikkaa (6,5 prosentin pudotus). Vuonna 2011 oli nähtävissä heikkoa elpymistä (500 työpaikkaa), mutta vuoden 2011 viimeisellä neljänneksellä alalta vähennettiin jälleen runsaasti työpaikkoja. Nuorisotyöttömyys kasvoi 10 prosenttia vuonna 2011. Rahoitettavaksi tuleva koordinoitu yksilöllisten palvelujen paketti ja sen arvioitujen kustannusten erittely sekä toimien täydentävyys rakennerahastoista rahoitettavien toimien kanssa 19. Työttömiksi jääneille työntekijöille tarjotaan yksilöllisiä palveluita rakennusalan hallinnoimissa ammattikoulutuskeskuksissa. Työnhakuneuvonnan lisäksi kukin tuen kohteena oleva työntekijä osallistuu ainoastaan yhteen toimenpiteeseen. Joissakin harvoissa tapauksissa toimenpiteitä yhdistetään haluttujen tulosten saavuttamiseksi. Alankomaat ehdottaa työttömiksi jääneille työntekijöille toimenpidepakettia, joka koostuu kolmesta peräkkäisestä vaiheesta: käynnistys (työnhakuneuvonta), työmarkkinoille valmistautuminen (yksilöllinen toimenpidepaketti) ja työ: – Työnhakuneuvonta Tätä ohjelmaa tarjotaan yksittäisille osallistujille, ja se koostuu saatavilla olevaa koulutusta ja uramahdollisuuksia koskevasta neuvonnasta ja intensiivisestä työnhakua ja työhakemusten laatimista koskevasta koulutuksesta. Jokaiselle osallistujalle osoitetaan lähistöltä tukipiste (koska kaikki alueelliset UWV:t ovat toimessa mukana), josta he saavat apua tarvittavien asiakirjojen lähettämiseen (tuloilmoitukset, työttömyysavustusta koskevat asiakirjat) ja joka käynnistää yhteydet rakennusalaan päin. Kaikkien kohteena olevien työntekijöiden odotetaan hyödyntävän tätä mahdollisuutta. – Koulutus ja uudelleenkoulutus Tämä toimi sisältää intensiivisen koulutusohjelman, jonka tavoitteena ovat uudet ammattiprofiilit. Koulutusjaksot sisältävät useita osia, joita voi suorittaa erikseenkin henkilökohtaisten tarpeiden ja taitojen mukaisesti. Koko kurssi kestää noin vuoden, ja se sisältää moduuleista muodostuvan paketin, esimerkiksi muurarin 11,5 kuukautta kestävä koulutus koostuu julkisivujen käsittelystä, muurauksesta, laatoituksesta ja tasoituksesta. Noin 75 työntekijän odotetaan hyödyntävän tätä intensiivistä koulutusmahdollisuutta. – Avustaminen työhön sijoittumisessa Tähän sisältyy kohteena oleville työntekijöille tarjottavaa neuvontaa suuntautumisesta uusille aloille, kuten tekniselle alalle, sähkötekniseen asennukseen, terveydenhoitoalalle tai catering-alalle. Lisäksi siihen voi sisältyä rakennusalan neuvontaa sellaisten uusien taitojen oppimiseksi, joita rakennusalalla nykyään edellytetään (esimerkiksi ympäristöystävällisen rakentamisen alalla). Neuvonta tarjotaan yksilökohtaisesti, ja siihen sisältyvät taitojen ja ammattiprofiilin arviointi, soveltuvan työpaikan tai oppimispolun etsiminen arvioitujen taitojen ja profiilin perusteella sekä yksilöllinen työhönsijoittumisen seuranta. Arvion mukaan tähän toimenpiteeseen osallistuu 150 työntekijää. – Yrittäjyyden edistäminen Vähennetyille työntekijöille tarjotaan opastusta itsensä työllistämiseen, ja heitä tuetaan oman yrityksen käynnistämisessä. Toimenpide koostuu ammattikoulutuksesta (esimerkiksi käsityöammatit) sekä yrittäjäkoulutuksesta. Noin 60 työntekijän odotetaan hyödyntävän tätä toimenpidettä. – Joustava työllistäminen Kyseessä on rakennusalan työnhakijoista ja työnantajista koostuva verkosto, joka voi tarjota väliaikaisia työpaikkoja. Verkoston ansiosta voidaan toimia joustavalla tavalla. Uudelleenkoulutetut työntekijät voivat saada lisää työkokemusta ja yhdistää työn ja opiskelun. Työntekijöille maksetaan normaalia työehtosopimusten mukaista palkkaa, ja työsuhteen enimmäiskesto on rajattu joustavasta työsuhteesta annetussa Alankomaiden laissa. Arvion mukaan tähän toimenpiteeseen osallistuu 150 työntekijää. 20. EGR:n täytäntöönpanokustannukset, jotka sisältyvät hakemukseen asetuksen (EY) N:o 1927/2006 3 artiklan mukaisesti, kattavat hallinnointi-, valvonta-, tiedotus- ja mainontatoimia. 21. Alankomaiden viranomaisten esittämät yksilölliset palvelut ovat aktiivisia työmarkkinatoimenpiteitä, jotka kuuluvat asetuksen (EY) N:o 1927/2006 3 artiklassa määriteltyihin tukikelpoisiin toimiin. Alankomaiden viranomaiset arvioivat näiden palvelujen kokonaiskustannuksiksi 4 281 000 euroa ja EGR:n täytäntöönpanosta aiheutuviksi kustannuksiksi 178 375 euroa (4,00 % kokonaismäärästä). EGR:ltä haettu rahoitusosuus on yhteensä 2 898 594 euroa (65 prosenttia kokonaiskustannuksista). Toimet || Kohteena olevien työntekijöiden arvioitu lukumäärä || Arvioidut kustannukset kohteena olevaa työntekijää kohti (euroa) || Kustannukset yhteensä (EGR ja kansallinen yhteisrahoitus) (euroa) Yksilölliset palvelut (asetuksen (EY) N:o 1927/2006 3 artiklan ensimmäinen kohta) Työnhakuneuvonta || 435 || 2 600 || 1 131 000 Koulutus ja uudelleenkoulutus || 75 || 18 000 || 1 350 000 Avustaminen työhön sijoittumisessa || 150 || 8 200 || 1 230 000 Yrittäjyyden edistäminen || 60 || 4 500 || 270 000 Joustava työllistäminen || 150 || 2 000 || 300 000 Yksilöllisten palvelujen kustannukset yhteensä || || 4 281 000 EGR:n täytäntöönpanokustannukset (asetuksen (EY) N:o 1927/2006 3 artiklan kolmas kohta) Valmistelutoimet || || 0 Hallinnointi || || 44 594 Tiedotus ja mainonta || || 44 594 Valvontatoimet || || 89 187 EGR:n täytäntöönpanokustannukset yhteensä || || 178 375 Arvioidut kokonaiskustannukset || || 4 459 375 EGR:n rahoitusosuus (65 % kokonaiskustannuksista) || || 2 898 594 22. Alankomaat vahvistaa, että edellä kuvatut toimenpiteet ovat täydentäviä rakennerahastoista rahoitettavien toimien kanssa. Alankomaat ottaa käyttöön tarvittavat valvontamenettelyt päällekkäisen rahoituksen riskin poistamiseksi ja varmistaa EGR:stä rahoitettavien toimien selkeän kirjausketjun. Päivämäärät, jolloin yksilöllisten palvelujen tarjoaminen kyseisille työntekijöille aloitettiin tai on tarkoitus aloittaa 23. Alankomaat aloitti EGR:n yhteisrahoitusta varten ehdotettuun koordinoituun pakettiin sisältyvien yksilöllisten palvelujen tarjoamisen asianomaisille työntekijöille 1. tammikuuta 2012. Tästä päivämäärästä alkaa sen vuoksi tukikelpoisuusaika, joka koskee kaikkea EGR:stä mahdollisesti myönnettävää apua. Menettelyt työmarkkinaosapuolten kuulemiseksi 24. Työmarkkinaosapuolet osallistuivat hakemuksen valmisteluun. Ehdotuksen laittoi vireille Opleidingsbedrijf Doettinchem, joka on rakennusalalla toimiva koulutusorganisaatio, jossa työmarkkinaosapuolet ovat edustettuina. Valmisteleviin toimiin sisältyi sarja alueellisia kokouksia, joihin osallistui alan edustajia ja rakennusyrityksiä, sekä yhteistyökumppaneiden ja UWV:n keskusteluja. Keskustelujen pohjalta laadittiin vähennetyille työntekijöille tarkoitettu suunnitelma, johon sisältyi rakennusalan ja teknisen alan ammattien palvelupisteen perustaminen. Monet suunnitelman osa-alueista sisällytettiin myöhemmin tähän hankkeeseen. Työmarkkinaosapuolet osallistuivat myös täytäntöönpanoon, koska ne hallinnoivat alan oppilaitoksia. 25. Alankomaiden viranomaiset vahvistivat, että kansallisessa ja EU:n lainsäädännössä säädettyjä joukkoirtisanomisiin liittyviä vaatimuksia on noudatettu. Tiedot toimista, jotka ovat pakollisia kansallisen lainsäädännön tai työehtosopimusten nojalla 26. Asetuksen (EY) N:o 1927/2006 6 artiklassa säädettyjen perusteiden täyttymisen osalta Alankomaiden viranomaisten hakemuksessa · vahvistettiin, ettei EGR:stä saatavalla rahoitustuella korvata toimenpiteitä, jotka kuuluvat yritysten vastuualaan kansallisen lainsäädännön tai työehtosopimusten nojalla; · osoitettiin, että suunnitelluilla toimilla tuetaan yksittäisiä työntekijöitä eikä niitä käytetä yritysten tai toimialojen rakenneuudistukseen; · vahvistettiin, ettei edellä tarkoitetuille tukikelpoisille toimille saada avustusta muista EU:n rahoitusvälineistä. Hallinnointi- ja valvontajärjestelmät 27. Alankomaat on ilmoittanut komissiolle, että rahoitustuen hallinnoinnista ja valvonnasta vastaavat samat elimet, joille kuuluu myös Euroopan sosiaalirahaston rahoituksen hallinnointi ja valvonta Alankomaissa. Sosiaali- ja työministeriön sosiaaliasioiden osasto huolehtii EGR-toimen seurannasta, valvonnasta, tiedotuksesta, mainonnasta ja maksuista. Rahoitus 28. Alankomaiden hakemuksen perusteella ehdotetaan, että EGR:stä myönnetään yksilöllisten palvelujen koordinoidulle paketille (mukaan luettuna EGR:n täytäntöönpanosta aiheutuvat kustannukset) 2 898 594 euroa, joka vastaa 65:tä prosenttia kokonaiskustannuksista. Komission ehdotus rahastosta maksettavasta osuudesta perustuu Alankomaiden toimittamiin tietoihin. 29. Ottaen huomioon EGR:stä myönnettävän rahoitustuen enimmäismäärän asetuksen (EY) N:o 1927/2006 10 artiklan 1 kohdan mukaisesti samoin kuin määrärahojen uudelleenkohdennusten osalta käytettävissä olevan liikkumavaran komissio ehdottaa, että EGR:n varoja otetaan käyttöön koko edellä mainittu määrä, joka kohdennetaan rahoituskehyksen otsakkeeseen 1 a. 30. Ehdotettu rahoitustuen määrä jättää yli 25 prosenttia EGR:lle varatusta vuosittaisesta enimmäismäärästä käytettäväksi vuoden viimeisinä neljänä kuukautena, kuten asetuksen (EY) N:o 1927/2006 12 artiklan 6 kohdassa edellytetään. 31. Esittämällä tämän ehdotuksen EGR:n varojen käyttöönottamiseksi komissio aloittaa yksinkertaistetun kolmikantamenettelyn 17. toukokuuta 2006 tehdyn toimielinten sopimuksen 28 kohdan mukaisesti varmistaakseen molempien budjettivallan käyttäjien hyväksynnän sekä EGR:n käyttötarpeelle että tarvittavalle määrälle. Komissio pyytää sitä budjettivallan käyttäjää, joka ensimmäisenä hyväksyy tämän ehdotuksen asianmukaisella poliittisella tasolla, ilmoittamaan aikomuksistaan toiselle budjettivallan käyttäjälle ja komissiolle. Jos jompikumpi budjettivallan käyttäjä ei hyväksy ehdotusta, järjestetään muodollinen kolmikantakokous. 32. Komissio esittää erikseen siirtopyynnön asiaa koskevien maksusitoumusmäärärahojen kirjaamiseksi vuoden 2012 talousarvioon 17. toukokuuta 2006 tehdyn toimielinten sopimuksen 28 kohdan mukaisesti. Maksumäärärahojen lähteet 33. Käsillä olevan hakemuksen kohteena olevat 2 898 594 euroa katetaan EGR-budjettikohdan määrärahoista. Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/009 NL/Gelderland Construction 41, Alankomaat) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen, ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[5] ja erityisesti sen 28 kohdan, ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006[6] ja erityisesti sen 12 artiklan 3 kohdan, ottavat huomioon Euroopan komission ehdotuksen[7] sekä katsovat seuraavaa: (1) Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työmarkkinoille uudelleen integroitumisessa. (2) EGR:n toimialaa laajennettiin niin, että 1 päivän toukokuuta 2009 ja 30 päivän joulukuuta 2011 välillä toimitettujen hakemusten johdosta tukea voidaan myöntää myös työntekijöille, jotka on vähennetty maailmanlaajuisen rahoitus- ja talouskriisin välittömänä seurauksena. (3) Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa. (4) Alankomaat esitti 15 päivänä joulukuuta 2011 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu yhdellä NUTS II -alueella, Gelderlandissa (NL22), NACE Rev. 2:n kaksinumerotason 41 (talonrakentaminen) piirissä toimivissa 54 yrityksessä, ja täydensi hakemusta lisätiedoin 11 päivään kesäkuuta 2012 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 2 898 594 euroa. (5) Tämän vuoksi EGR:stä olisi otettava käyttöön varoja rahoitustuen antamiseksi Alankomaiden hakemuksen perusteella, OVAT HYVÄKSYNEET TÄMÄN PÄÄTÖKSEN: 1 artikla Euroopan globalisaatiorahastosta (EGR) otetaan käyttöön 2 898 594 euroa maksusitoumusmäärärahoina ja maksumäärärahoina osana varainhoitovuotta 2012 koskevaa Euroopan unionin yleistä talousarviota. 2 artikla Tämä päätös julkaistaan Euroopan unionin virallisessa lehdessä. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL C 139, 14.6.2006, s. 1. [2] EUVL L 406, 30.12.2006, s. 1. [3] Euroopan parlamentin ja neuvoston asetus (EY) N:o 1893/2006, annettu 20. joulukuuta 2006, tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta (EUVL L 393, 30.12.2006, s. 1). [4] Asetuksen (EY) N:o 1927/2006 3 artiklan kolmannen kohdan mukaisesti. [5] EUVL C 139, 14.6.2006, s. 1. [6] EUVL L 406, 30.12.2006, s. 1. [7] EUVL C […], […], s. […].